# Iberia Lineas Aereas d' Espana

### Από τη Βικιπαίδεια, την ελεύθερη εγκυκλοπαίδεια

H Iberia Lineas Aereas d' Espana (Ισπανικές Αερογραμμές Iberia), πιο σύντομα Iberia Airlines, είναι η μεγαλύτερη αεροπορική εταιρεία της Ισπανίας. Τα κεντρικά γραφεία της βρίσκονται στη Μαδρίτη, ενώ η εταιρεία χρησιμοποιεί ως βάση της το Διεθνές Αεροδρόμιο Μπαράχας.

Τον Απρίλιο του 2001, η IB ιδιωτικοποιήθηκε και οι μετοχές της έγιναν διαθέσιμες μέσω του Χρηματιστηρίου της Μαδρίτης.

Η εταιρεία ανακοίνωσε το 2005 συνολικά κέρδη της τάξεως των 395 εκατομμυρίων Ευρώ - 10η συνεχόμενη χρονιά κερδών.

Η ΙΒ και η Iberia Regional (Air Nostrum) μετέφερε 32 εκατομμύρια επιβάτες το 2005, ενώ σκοπεύει να αποκτήσει στόλο που θα περιλαμβάνει μόνο αεροσκάφη Airbus, μέχρι το 2008, μετά την απόσυρση των υπαρχόντων αεροσκαφών Boeing και McDonnell Douglas.

## [Επεξεργασία] Ιστορία της ΙΒ

Το 2002, η Ιberia γιόρτασε τα 75 χρόνια από την ίδρυσή της, στις 27 Ιουνίου 1927, γεγονός που την καθιστά μια από τις πιο παλιές και ιστορικές εταιρείες του κόσμου. Ξεκίνησε πτήσεις στη 14 Δεκεμβρίου 1927, μεταξύ Μαδρίτης και Βαρκελώνης, με επίσημο πρώτο επιβάτη της τον Βασιλιά Αλφόνσο XIII. Μέσα σε αυτά τα 75 χρόνια, περίπου 500 εκατομμύρια επιβάτες έχουν πετάξει με την IΒ, η οποία συγκαταλέγεται ανάμεσα στις πέντε μεγαλύτερες αεροπορικές εταιρείες της Ευρώπης. Έτσι, η ΙΒ είναι η εταιρεία με τις περισσότερες πτήσεις από και προς την Ισπανία.

Μέχρι το 1939 η ΙΒ ήταν εκτελούσε πτήσεις μόνο στο εσωτερικό της Ισπανίας και της Ιβηρικής Χερσονήσου, με πτήσεις μεταξύ Μαδρίτης και Λισαβώνας. Η εταιρεία κρατικοποιήθηκε στις 30 Σεπτεμβρίου 1944 και το 1946 έγινε η πρώτη αεροπορική εταιρεία με πτήσεις μεταξύ Ευρώπης και Νοτίου Αμερικής, χρησιμοποιώντας αεροσκάφος Douglas DC-4 στην πτήση μεταξύ Μαδρίτης - Μπουένος Άιρες. Το 1974, δημιούργησε την υπηρεσία τηλεφωνικών πληροφοριών ServΙberia, η οποία ήταν πρόδρομος των σημερινών τηλεφωνικών κέντρων των αεροπορικών εταιρειών.

Στα τέλη της δεκαετίας του 1980, η ΙΒ αποφάσισε μια μεγάλη ανανέωση του στόλου της, με την προμήθεια αεροσκαφών McDonnell Douglas MD-87, Airbus A320 και Airbus A340, για την αντικατάσταση των Douglas DC-9, Boeing 727 και Douglas DC-10 αντίστοιχα. Επίσης, ένας σημαντικός αριθμός Boeing 757 εντάχθηκε στο στόλο της εταιρείας.

Την ίδια εποχή, η ΙΒ ξεκίνησε την εξαγορά διάφορων πακέτων μετοχών σε άλλες ισπανικές εταιρείες (στις Aviaco, Viva Air, Binter Canarias, Binter Mediterraneo, στην Aerolineas Argentinas και στις Viasa και Ladeco)

Το 1991, η ΙΒ δημιούργησε το πρώτο διεθνές πρόγραμμα ανταμοιβής συχνών επιβατών στην Ευρώπη, το Iberia Plus και το 1996, άνοιξε την ιστοσελίδα της www.iberia.com. Εξαγόρασε επίσης την Aviaco το 1999 και απέκτησε το στόλο της.

Το 2001, η ιδιωτικοποίηση της ΙΒ ολοκληρώθηκε και οι μετοχές της έγιναν διαθέσιμες σε Χρηματιστήρια ανά τον κόσμο. Έτσι, η κυρίως κρατική στο μεγαλύτερο μέρος της ιστορίας της Ιberia, έγινε ξανά ιδιωτική εταιρεία, εξυπηρετώντας πάνω από 100 αεροδρόμια σε 40 χώρες, με περισσότερους από 26.000 εργαζομένους.

Ο Όμιλος Iberia περιλαμβάνει επίσης την Iberia Regional/Air Nostrum, μια εταιρεία που εκτελεί πτήσεις σε περιφερειακά αεροδρόμια στην Ευρώπη. Επιπρόσθετα, ο όμιλος ασχολείται και με άλλες δραστηριότητες, όπως συντήρηση αεροσκαφών, επίγεια εξυπηρέτηση, τροφοδοσία αεροσκαφών και ταξιδιωτικά πακέτα. Η Iberia είναι μέλος της αεροπορικής συμμαχίας oneworld.

Οι εταιρείες του Ομίλου Iberia πετούν σε 97 προορισμούς σε 40 χώρες. Με συνεργασίες κοινού κωδικού με άλλες εταιρείες, προσφέρει πτήσεις σε άλλους 60 προορισμούς σε 25 χώρες. Διαθέτει στόλο περίπου 200 αεροσκαφών, εκτελώντας περίπου 1000 πτήσεις τη μέρα. Το 2002, η ΙΒ μετέφερε 28 εκατομμύρια επιβάτες και 210.000 τόνους φορτίων.

Η Iberia έχει συνάψει συμμαχία με την American Airlines και τη British Airways και την 1η Σεπτεμβρίου 1999, έγινε μέλος της oneworld Alliance.

Η ΒΑ κατέχει το 9% των μετοχών της Iberia.

## [Επεξεργασία] O Στόλος της ΙΒ

Ο στόλος της Iberia αποτελείται από τα ακόλουθα αεροσκάφη (Ιανουάριος 2006):

- 10 Airbus A340-600 (επιπλέον 3 σε παραγγελία)
- 18 Airbus A340-300
- 16 Airbus A321-200
- 60 Airbus A320-200
- 7 Airbus A319-100
- 10 Boeing 757-200
- 2 Boeing 747-400
- 2 Boeing 747-300
- 11 McDonnell Douglas MD-88
- 21 McDonnell Douglas MD-87

Τον Μάρτιο 2006, η μέση ηλικία των αεροσκαφών της ΙΒ είναι 8.3 χρόνια.

Η Iberia έχει επίσης αεροσκάφη ATR-72 και Bombardier Canadair, τα οποία χρησιμοποιούνται από την Air Nostrum/Iberia Regional. To 2008, η Iberia αναμένεται να αποσύρει όλα τα αεροσκάφη Boeing από το στόλο της.

## [Επεξεργασία] Κωδικοί της ΙΒ

- Κωδικός ΙΑΤΑ: IB
- Κωδικός ICAO: IBE
- Callsign: Iberia

## [Επεξεργασία] Εξωτερικοί Σύνδεσμοι

- Iberia Airlines

Ανακτήθηκε από "http://el.wikipedia.org../../../i/b/e/Iberia_Lineas_Aereas_d%27_Espana_4d67.html"

Κατηγορίες: Αεροπορικές εταιρείες | Ισπανικές αεροπορικές εταιρείες

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Català
- Deutsch
- English
- Español
- Euskara
- Suomi
- Français
- Galego
- עברית
- Magyar
- Bahasa Indonesia
- Italiano
- 日本語
- Nederlands
- ‪Norsk (bokmål)‬
- Polski
- Português
- Српски / Srpski
- Svenska
- ไทย
- 中文